Aldana tabernako atentatua

Aldana tabernako atentatua Alonsotegin (Bizkaia) 1980ko urtarrilaren 20an, goizaldean, bonbaz eginiko atentatua izan zen. Arduraduna eskuin muturreko talde bat izan zen. Lau izan ziren hildakoak eta beste asko zaurituak izan ziren. Gertaera hau 80ko hamarkadan Euskadin gertatu zen gerra zikinaren barruan kokatzen da.https://www.naiz.eus/eu/info/noticia/20230120/aldana-tabernako-atentatuak-zigorrik-gabe-jarraitzen-duela-gogorarazi-du-alonsotegik

 Gertaerak 
Aldana tabernaren kanpoaldean jarritako lehergailu batek eztanda egin eta taberna barruan zeuden lau lagun hil zituen. Atentatua GAE (Grupos Armados Españoles) izeneko talde batek hartu zuen beregain, haien ustez tabernan biltzen ziren ezker abertzaleko kideen aurka, itxura guztien arabera garai hartan ugari ziren talde parapolizial eta ultraeskuindarren ekintzetarako ad hoc asmaturiko siglak baliatuz.https://www.eitb.eus/eu/albisteak/politika/osoa/2897262/alonsotegi--1980ko-erasoaren-espedientea-eskatu-dio-eajk-gobernuari/ Atentatuaren ondoren polizia ikerketak egin baziren ere, errudunak zein izan ziren ez da inoiz jakin, eta Espainiako Barne Ministerioaren arabera ez dago atentatuari buruzko txostenik haien artxiboetan. Ez da harritzekoa kontutan izanda ikerketaren ardura Jose Amedoren eskuetan gelditu zirela, gerora GALeko kide izateagatik ezaguna izango zena. 

 Biktimak 
Lau pertsona izan ziren erahilak:
 Manuel Santacoloma
 Mari Paz Ariño
 Pacifico Fika
 Liborio Arana

Hildakoez gain, hamar bat pertsona ere zauritu ziren, batzuk oso larri eta gorputz-atal anputatuekin. 

 Bibliografia 
 Joseba Zabalza: Gogoan hartzeko izenak, Euskal Memoria Fundazioa, 2017.https://www.txalaparta.eus/es/libros/gogoan-hartzeko-izenak

 Erreferentziak 

 Kanpo estekak 

Kategoria:Alonsotegiko historia
Kategoria:Euskal Herriko gatazka 1980an
Kategoria:Kontrainsurjentzia-ekintza, atentatu eta beste gertaerak Euskal Herrian
Kategoria:Leherketa atentatuak